A sodróférgek (Rotatoria) és a vidékünkön észlelt fajaikról. 21 
scarlatina, Ehrbg., valamint a Discopus) lábai e tekintetben 
eltérő alkotásnak; t. i. ezeknél nem a lábujjak végein leljük a 
mirigy kivezető nyílásait, hanem külön, a lábvégen elhelyezett 
„tapadó korong“ (Haftplatte) felületén, ahol ezeket az ott kör- 
ben elhelyezett csapocskák (Zapfen) helyettesítik. E két főalak 
közli átmenet példáját a Callidina constricta, Duj. és a G. 
musculosa, Milne nevű fajoknál találjuk. Ezen három lábujjú 
speciesek középujja hatalmasan fejlett s végén számos nyílással 
bír. Az említett szerző véleménye, hogy a helyhezkötött fajok 
tapadó korongjait ily erősen kifejlett lábujjból származottnak 
kell tekintenünk. A sok fajnál észlelhető mellékujjak, vagy 
„sarkantyúk” is csökevényes, rendeltetésüknek többé már nem 
szolgáló lábujjaknak vehetők.’) 
A sarkantyúk főleg a letapadó állat támaszáúl látszanak 
szolgálni. 
A Schyzocerca diversicornis, Daday nevű fajnál a többi 
sodróférgektől elütő lábszerkezetet találunk, mely azáltal tűnik 
fel, hogy a két ágra ágazott láb villáján egy-egy hosszabb, meg- 
görbült és egy-egy rövidebb fogacskát találunk. 
Az izomrendszer. — Tekintve e férgek mozgékonyságát, 
kell hogy bennük jól fejlett, izomrendszert föltételezzünk. Az 
f 
így is van. Átlátszóságuknak tulajdonítható, hogy a testet s az 
egyes szerveket mozgató, vagy rögzítő izmokat már az első 
kutatók is fölismerték. Kevés oly állat van, amelyben az izom 
egyes alakulatait (izomsejtet — rostot és — köteget) minden- 
nemű előzetes praeparálás nélkül oly szépen láthatnék mint a 
Rotatoriaknál. 
Az izmok harántcsíkolt természete pompásan észlelhető 
nálok és élénken a rovarok izmaira emlékeztet. Különösen 
egyes páncélos fajokra áll ez. — De nem minden izmon mutat- 
hatjuk ki az ép említett harántcsíkokat, mert némely fajnál 
(Brachionis Margói, Daday, Schyzocerca diversicornis, Daday^) 
az alkalmazható legerősebb nagyítás mellett is csak egyszerű 
*) Ezen nézetet a Callidina parasitica, Gigl bizonyítja, mely fajnál 
e sarkantyúk, még kivezető nyílással bírnak és valóságos ujjakként is 
működnek. 
Daday : id. m. 22. és 29. o. 
